b'\n_START_ARTICLE_\nSilk road\n_START_SECTION_\nKako deluje?\n_START_PARAGRAPH_\nRoss Ulbricht ( 27. marec 1984; Austin, Teksas, ZDA) je Silk Road ustvaril tako, da deluje na posebnem omre\xc5\xbeju - The Onion Router. The Onion Router ali kraj\xc5\xa1e TOR, je brezpla\xc4\x8dna programska oprema, ki omogo\xc4\x8da anonimno komuniciranje. Uporaba TOR-ja ote\xc5\xbei sledenje internetni aktivnosti do uporabnika. V TOR omre\xc5\xbeju je prakti\xc4\x8dno nemogo\xc4\x8de izslediti, od kod ra\xc4\x8dunalniki dostopajo do dolo\xc4\x8denih spletnih strani. \xc4\x8ce \xc5\xbeelimo v iskalno vrstico navadnega brskalnika vnesti Silk Road URL (silkroadvb5piz3r.onion), nam bo javilo napako. Da bi lahko dostopali do spletne strani Silk Road je potrebno namestiti TOR programsko opremo. TOR zni\xc5\xbeuje stopnjo tveganja tako pri enostavni, kot pri bolj kompleksni analizi transakcij preko razli\xc4\x8dnih mest na internetu. V tem primeru je nemogo\xc4\x8de izslediti, kdo in kje opravlja transakcijo. V primeru uporabe TOR-a, Silk Road URL preusmeri nove uporabnike na \xc4\x8drn zaslon z zahtevo po uporabni\xc5\xa1kem imenu in geslu, nudi pa tudi mo\xc5\xbenost registracije za nove uporabnike. Za uporabo Silk Road strani se je potrebno samo registrirati z uporabni\xc5\xa1kim imenom, geslom ter navesti dr\xc5\xbeavo izvora. Ena izmed najvarnej\xc5\xa1ih funkcij na spletni strani Silk Road pa je bil na\xc4\x8din pla\xc4\x8devanja, saj standardni na\xc4\x8dini pla\xc4\x8devanja na medmre\xc5\xbeju, kot so kreditne kartice (Visa, American Express itd.), PayPal niso bili sprejemljivi. Pla\xc4\x8devanje je bilo mo\xc5\xbeno samo z Bitcoini, kriptirano digitalno valuto, ki se ji ne da slediti.\n_START_SECTION_\nUstanovitelj in uporabniki\n_START_PARAGRAPH_\nRoss Ulbricht je spletno stran ustanovil februarja 2011 in z njo slu\xc5\xbeil pribli\xc5\xbeno 20,000$ na dan, s provizijo od prodanih stvari, skupaj pa $80 milijonov. Ve\xc4\x8dino tega denarja naj bi vlo\xc5\xbeil nazaj v ohranjevanje in vzdr\xc5\xbeevanje spletne strani. Celotna stran Silk Road naj bi bila po nekaterih napovedih pri\xc4\x8da pri prodaji za 1.2 milijarde ameri\xc5\xa1kih dolarjev razli\xc4\x8dnih izdelkov. Registriranih je bilo skoraj milijon anonimnih uporabnikov. Bilo je mogo\xc4\x8de preveriti oceno vsakega preprodajalca drog. To oceno so podali prej\xc5\xa1nji kupci, ocena je bila podana tako s \xc5\xa1tevilko kot tudi opisno. Kljub temu, da so obstajale druge strani, ki so ponujale podobne usluge je Silk Road bil popularnej\xc5\xa1i, zaradi uporabnikom prijaznej\xc5\xa1ega vmesnika in na\xc4\x8dina pla\xc4\x8devanja.\n_START_SECTION_\nBlago\n_START_PARAGRAPH_\nNa Spletni strani Silk Road je bilo mo\xc5\xbeno dobiti vse od "red joker ekstazi tabletk" do LSD tabletk. Po podatkih iz jeseni 2013 je bilo naprodaj ve\xc4\x8d kot 10,000 produktov, od tega je bilo 70% drog. Bilo je tudi 159 oglasov, ki so ponujali \xc2\xbbusluge\xc2\xab, med katerimi je bilo najve\xc4\x8d \xc2\xbbuslug\xc2\xab\xc2\xa0za vdiranje v uporabni\xc5\xa1ke ra\xc4\x8dune na socialnih omre\xc5\xbejih kot sta Twitter in Facebook. Objavljenih je bilo tudi ve\xc4\x8d kot 800 oglasov za digitalne dobrine kot so piratske vsebine ali ukradeni Amazon in Netflix uporabni\xc5\xa1ki ra\xc4\x8duni. Med drugimi pa so se na\xc5\xa1le tudi ponudbe za izdelavo ponarejenih vozni\xc5\xa1kih dovoljenj, potnih listov itd.\n_START_SECTION_\nZametki\n_START_PARAGRAPH_\nUlbricht je sprva privabljal uporabnike tako, da je objavljal na drugih internetnih forumih, ki so bili namenjeni preprodaji drog. Januarja 2011 se je pojavila objava, ki se je glasila: \xc2\xbbHas anyone seen Silk Road yet? It\'s kind of like an anonymous amazon.com.\xc2\xab\xc2\xa0(\xc2\xbbA je \xc5\xbee kdo videl Silk Road? Podoben je anonimnemu amazon.com.\xc2\xab). V objavi je bil tudi zapisan TOR naslov in naslov bloga z natan\xc4\x8dnimi uporabni\xc5\xa1kimi navodili. Oseba po imenu \xc2\xbbaltoid\xc2\xab\xc2\xa0je objavo kasneje izbrisala, vendar je nekdo drug objavo kopiral in jo objavil na drugem forumu. Eno izmed usodnih napak, ki je pomagala pri lovu na Ulbrichta je storil uporabnik \xc2\xbbaltoid\xc2\xab. Ta naj bi na drugem forumu bitcointalk.org objavil, \xc4\x8de ga lahko kak IT strokovnjak, ki se spozna na Bitcoine kontaktira na slednjem e-mailu: rossulbricht@gmail.com.\n_START_SECTION_\nNasledniki\n_START_PARAGRAPH_\nPo propadu Silk Roada-a se je septembra 2013 pojavila po namenu podobna spletna stran,  prav tako dostopna preko TOR-ja. Po letu dni, odkar je Agora nadomestila Silk Road, je \xc5\xbee krepko presegla svojega predhodnika. Eden izmed glavni razlogov za njeno nenadno porast priljubljenosti je Operacija Onymous. Cilj operacije Onymous je uni\xc4\x8denje domen spletnih \xc4\x8drnih trgov, kot so Silk Road, Cloud 9 in Hydra. Kot navaja Amir Lakhani, varnostni strategist pri Fortinet: "Silk Road je morda imel ve\xc4\x8d trenutnih transakcij, ampak Agora ima veliko ve\xc4\x8d drog naprodaj." .'